ورحمة الله وبركاته. الحمد لله وكفى وصلاة وسلاما على عباده الذين اصطفى. اما بعد. حاجة جميلة جدا طبعا الواحد يتكلم يا جماعة لمجموعة كبيرة من الناس كلهم بياكلوا في نفس الوقت بقى احساس عزيم جدا يعني آآ وفي نفس الوقت حاجة تانية جميلة ان الواحد يتكلم آآ في ساعة الاجابة
مغرب الجمعة في وقت يسمع الله سبحانه وتعالى فيه اجابة الدعاء. آآ وهي ارجى ساعة يوم الجمعة في آآ اجابة الدعاء انتم عارفين علماء اختلفوا على تلتاشر قول في ساعة الاجابة يوم الجمعة. ايه هي وارجح الاقوال ان هي الساعة اللي قبل المغرب فانك
انت تتكلم عن الله وتثني على الله وتذكر الله وتذكر الناس بالله. في وقت انت محتاج ان ربنا سبحانه وتعالى يعني آآ يعني يعاملك بقوله فاذكروني اذكركم. آآ اي واحد بيجي يتجوز يا جماعة بيبقى في حاجة اسمها اختبارات آآ ما قبل الزواج. يعني زي اختبارات
كورة كده يعني نسبة الهرمونات بتاعة الزكورة او في حاجة بقى في الدين اسمها اختبارات المرجلة او اختبارات الرجولة اللي بحق وحقيقي. الامام احمد رحمه الله الامام احمد من الائمة الاربعة احمد بن حنبل يقول من دعاك الى غير التزويج فقد دعاك الى
خير الاسلام ولو تزوج بشر لتم امره. الامام احمد بيتكلم على الاسرة يا جماعة هو كلمة اسرة آآ آآ جاية منين ؟ كلمة اسرة جاية من القصر. جاية من الاسر. الاسر اللي هو واحد اتكلبش واتحبس في مكان. سبحان الله العظيم! وجاي
هي في نفس الجزر اللي هو برضه كلمة الاسر وشددنا اسراهم. من الربط والدعم. يعني الاسرة دي تكليف عالي جدا. وفعلا عملية صورة حقيقية لرجل وامرأة بيعيشوا حياتهم بقت مسخرة من اجل تربية اولاد. ومن اجل رعاية اولاد
الكلمة نفسها كلمة خوتة ولها ربنا ازاي ؟ بس نفس الكلمة دي نفس معناها الدعم والربط والشد. فانت على قد ما هتتحمل مسئولية على قد ما ربنا بيعينك. طب الامام احمد يقول اقامت معي ام صالح ام صالح زوجة الامام احمد الاولى عاشت معه تلاتين سنة
ولما ماتت تزوج ام عبدالله الزوجة التانية. فيقول اقامت معي ام صالح ثلاثين عاما. فما اختلفت انا وهي في كلمة واحدة. يعني الامام احمد من ده الامام احمد اللي علي ابن المديني بيقول عليه ان نصر الدين برجلين. بابي بكر يوم الردة
في احمد ابن حنبل يوم يوم الفتنة. يعني الامام احمد واحد راجل في الدين. ومع زلك راجل في الحياة برضه. زي سيدنا موسى ظهور الانبياء. الانبياء دفعوا عشان يتجوزوا قد ايه؟ سيدنا موسى عليه الصلاة والسلام دفع مهر انه عاش اجير عشر سنين عشان يتزوج عشان يتزوج امرأة
رغم ان الاسرة فيها ولكن ده من اختبارات الرجولة في الاسلام. انك تبقى راجل في الجواز. انك تبقى راجل مع زوجتك. انك تبقى راجل في حموا المسؤولية ولادك. انك تبقى راجل في اعطاء وقت لولادك ولاسرتك. كسير من الملتزمين هو عايز يعيش. يا اما يعبد ربنا
يا اما يقعد في المكتبة يقرأ كنوز العلم في حين ان هو بينعزل عن الحياة. ولن ينصلح الدين الا لما الصالحين يخرجوا في الحياة. عمر بن الخطاب دخل عليك مجموعة من الصحابة فوجدوا في حجره آآ ابن صغنن له. ابن صغنن تلات اربع سنين كده. فقالوا صفه لنا يا
يا امير المؤمنين فقال عمر هو ريحانة اشمها. حاجة جميلة اوي زي معاوية بن ابي سفيان لما كان بيقول على بنته كده تفاح القلب هو ريحانة اشمها حاجة جميلة اوي. الطفل الصغير ده بيبقى متعة كبيرة قوي في حياة امه وابوه. وعما
قريب قريب اوي. اما ولد بار واما عدو حاضر. قريب اوي الطفل اللي عنده خمس ست سبع عشر سنين هيكبر ويبقى عدو لسة اب موقفني في الشارع بيقول لي ابني بيضربني. صرفت عليه كل ما املك وبيضربني وبيشتم والدته
ما عدو حاضر واما ولد بار. يبقى الانسان يبقى ده من اختبارات الرجولة. الانسان هيربي ولاده ولا لأ؟ هيهتم باهله ولا هيبني اسرة ويهتم بالاسرة بحق وحقيقي ولا لأ؟ عشان كده الرسول عليه الصلاة والسلام يقول ثلاثة حق على الله عونهم. كلمة كبيرة
او ان ربنا يوجب على نفسه اعانة تلاتة. الاولاني الناكح والنكح اسم فاعل. يعني مش واحد نايم يحلم انه بيتجوز. لأ ده واحد ساعة ودور ودخل بيت هتفاجأ بقى ان هو اصلا واحد ما عهوش امكانيات يتجوز. الله! امال بيسعى ليه؟ لما
بتخطي وبتجمد قلبك في الحياة ربنا بيعينك. وربنا بيفتح لك. عشان كده ده من اختبارات المرجلة. الجواز يعني ما انساش واحد من المربين بتوعي زمان كلمة جميلة اوي وانا متخرج من الكلية ومتردد اتجوز ولا لأ ؟ قال لي يا ابني لو عايز تدخل الجنة اتجوز. الجواز طريق للجنة فعلا
الجواز طريق للفردوس الاعلى للراجل وللست. فالرسول صلى الله عليه وسلم يقول ثلاثة حق على الله عونهم. الناكح يريد العفن يريد العفاف. رقم تلاتة ايه بقى يا دكتور احمد؟ رقم تلاتة والمشاهد التاني المكاتب يريد الاداء. التالت المجاهد. يعني كأن الرسول
مصطفى سلام زكر الذي يريد العفاف قبل المجاهد. يعني كما تكلم يعني كثير من الفقهاء في باب الجهاد بعد باب النكاح ليه؟ لان زي ما ربنا في سورة البقرة زكر ايات الجهاد في قصة طالوت وجالوت بعد ايات النكاح والطلاق اللي هي تلت تربع بتوع
ايات الطلاق في سورة البقرة ليه؟ الجهاد بعد النكاح لان لو ما فيش اسرة ما فيش جهاد في سبيل الله ما فيش زرية تشيل دين عشان كده الصورة اتكلمت عن غزوة احد وعن الجهاد في سبيل الله. اللي هي سورة ايه؟ ال عمران على اسم اسرة من الاسر. فعلى فالاسرة هي نوع من الاسر. صحيح
التزام صعب والواحد وراه التزامات مطوعة رقبته تجاه ولاده. واتجاه زوجته وبقى عامل زي الاسير اللي ما عدش على راحته. والرجالة بتحب الحرية ويحب يسهر مع اصحابه ويحب يروح في كل مكان. ويحب يسافر في اي وقت. فجأة بقى انسان مأسور. ولكن هزا الاسر الزي
الصراط هو السبب في اسر الدين اي في قوة وترابط الدين وشدة عز وتمكين الدين. ده اختبار من اختبارات المرجلة. من اختبارات المرجلة في الاسلام السعي على الرزق. ان الانسان يسعى على رزقه. قال الله عز وجل لايلاف قريش. اه دكتور محمد خد باله
وما كانش مشي كنا سألناه اللام ديت علماء اللغة قالوا دي لام ايه ؟ بعض حزاق علماء اللغة قالوا لايلاف قريش اللام دي لام التعجب. الله الله يا شاب من جهد قبيلة قريش في التجارة رحلة الشتاء والصيف. ست شهور ما بيناموش على سرايرهم
ما بيناموش وسط ولادهم. ما بيناموش في بيوتهم ست شهور في السنة. والست شهور اللي هم رحلة الشتاء والصيف. والست شهور التانيين آآ طب هو ربنا بيقول كده لان كلمة قريش دي قريش ده كان راجل كافر اصلا. سواء هو قصي ابن عبد آآ هاشم ابن عبدمناف او قصي بن كلاب ايا ما كان قريش ده كان راجل كان
اما يتحط اسمه على صورة. وربنا يبدأ السورة بلام التعجب. هو ربنا بيريد ان احنا نتعجب من ده ليه؟ كأن هو ربنا بيقول للمؤمنين دايما غير انت اولى بكل صفة حميدة من اهل الباطل. انت اولى بالنجاح. انت اولى بالقوة الاقتصادية
انت كنت اولى ان انت تبقى انت صاحب الشركات عابرة القارات. انت اولى عشان كده الله سبحانه وتعالى يقول في خواتيم سورة المائدة. يا ايها الذين امنوا شهادة بينكم اذا حضر احدكم الموت حين الوصية اثنان ذوى عدل منكم او اخران من غيركم ان انتم
ضربتم في الارض فاصابتكم مصيبة الموت. بديل بن ابي ماريا صحابي من الصحابة. رايح يتاجر في الشام. في عامل وفود زي ما ابو بكر كان بيزهب يتاجر الى بصرة في الشام عند دمشق في عام الوفود. ابو بكر اللي هيبقى خليفة بعد شهور. مسافر راجل اعمال
تسافر في الصفقات. مات رجل الاعمال ابن ابي مارية واتسرقت الفلوس بتاعته. لان زمان ما فيش تحويلات بنكية فما فيش حاجة اسمها ان انا مسافر بالايه تي ام ولا مسافر بالكروت بتاعة التحويلات البنكية. كل اللي مسافر يشتري بضاعة مسافر بالدهب بتاعه. سافر مات اتاكلت
فلوس ربنا نزل قرآن لحفز الورس بتاع رجال الاعمال لما بيسافروا في البلاد. يعني المقصد ايه يا جماعة؟ لولا ان هزه الاشياء لها قيمة عند الله. لولا ان هزه الاشياء لولا ان سعيك في دنيتك. سعيك على رزقك. سعيك على صلاح اسرتك. سعيك على تربية اولادك. لو
لا ان له شأن عند الله ما كان له هزا الاعتبار في القرآن ولا في السنة. عشان كده الله سبحانه وتعالى يصف المؤمن دائما بالحق يقول وعباد الرحمن الذين يمشون على الارض. انسان بيتحرك. يبقى آآ لما واحد متدين وباسم التدين هو
اخيب واحد في الشغل بتاعه. هو الموظف اللي يدور عشان ما يجيش في ميعاده او او يخلع في وسطه. ده نموزج ولا ده نموزج مشوه للدين؟ واحد متدين ولكن قليل الحيلة. وخايب
في السعي على الرزق بتاعه. وقعد يستنى حد يتفله. واحد متدين ولكن عايز يعبد ربنا ويضيع اسرته ويضيع حق ولاده عيد متدين ولكن بيعتبر ان قضاء وقت مع زوجته. او قضاء وقت في حوائج اخوانه بيعتبر ان لا تضييع وقت. وانه الاولى ان هو يفضل
ومدينة والذين عاهدتهم يبكون من حذر العذاب قعودا. لو يسمعون كما سمعت كلامها. اه بس بس لو واحد منهم يقف يتكلم مع عزة خمس دقايق. ولا يشوف صورة عزة حبيبتي. لو يسمعونك ما سمعت كلامها. خروا لعزة
ركعا وسجودا. هو الراجل المجنون ده بيقول ايه؟ الراجل المجنون ده بيقول حبيبتي اللي انا عايش عشانها ليل نهار. لو رهبان في الصوامع شافوها هيسيبوا العبادة وييجوا يعبدوها هي. لو رجال الاعمال بيخشفوها هيسيبوا الصفقات التجارية
ويجوا يقعدوا يطلبوا ودها هي. الدنيا هتسيب الحياة وهتيجي هو هو ده ايه؟ ولكل وجهة. هو موليها. فاستبقوا الخيرات كل انسان بيبزل طاقته وبيبزل عمره وبيفني شبابه وبيفني حياته كلها وبيسخر مواهبه في الحاجة اللي هو مقتنع
بها. فربنا بيقول لكل وجهة وموليها وفي قراءة عشرية هو مولاها. فاستبقوا الخيرات. اوعى تضيع عمرك واوعى تحط وقتك فيه غير الاولى. الله سبحانه وتعالى بيعزم الانسان اللي بيتحرك عشان الدين. اكتر من اي انسان تاني قال الله عز وجل
ذلك بان منهم قصصينا ورهبانا. يعني ربنا جاب القسيس قبل الراهب في الزكر. القسيس هو رجل الدين الطالب. والراهب هو رجل الدين المطلوب. القسيس من القص والقص وتتبع الاثر. اللي قاعد يتتبع احوال الناس. اللي هو بنسميه عندنا في الاسلام الداعية
الميداني المربي الميداني اللي عايش بين الناس وبيتتبع احوال الناس والامها وامالها. امال الراهب يقولوا الزي غلبت عليه رهبته لله حتى تفرغ للعبادة. فربنا جاب ده رجل الدين الطالب قبل رجل الدين المطلوب. ربنا الله سبحانه وتعالى
الا يحب الانسان اللي بيتحرك عشان الدين ويحب ان اهل الدين يغيروا من اهل الباطل في الانجازات بتاعتهم. الله سبحانه وتعالى يقول ان يمسسكم قر فقد مس القوم قرح مثله. بيقول للصحابة كده لما اتهزموا في احد بيقول لهم اصابكم قرح! يعني اتعورتم يعني! يعني اتجرحت
في جرح بالغ اوي فقد مس القوم قرح مثله. خدوا بالكم ان مشريكي مكة اتهزموا هم كمان بس في بدر. وبعد هزيمة بدر بايام قاموا وجهزوا جيوش في خلال شهور وجم حاربوكم. اوعوا تتكسروا لما تتهزموا. اوعوا تحبطوا. اوعوا تقعوا
يمسسكم غيروا منهم هم لما اتهزمم قاموا وعوضوا الهزيمة. انتم اولى بالقوم منهم اولى بالايجابية منهم اولى تحمل المسئولية منهم اولى بالجدية منهم اولى بالتخطيط منهم. نحن اولى بموسى منهم. نحن اولى بكل خير منهم. نحن اولى
بعلم الادارة نحن اولى بروح المبادرة. نحن اولى بعقلية النجاح في الحياة. من اي انسان لا يؤمن بالله ولا يؤمن برسول الله صلى الله عليه وسلم فده الفارق ما بين اختبارات الذكورة واختبارات الرجولة ان اختبارات الذكورة يعني اختبارات لهرمونات في دم الراجل انما اختبارات الرجولة
جواز اختبار من اختبارات الرجولة في الاسلام. رجولتك مع مراتك اختبار من اختبارات الرجولة في الاسلام. تحملك مسئولية اولادك وتفانيك في تربية ولادك اختبار من اختبارات الرجولة في الاسلام. سعيك على رزقك وجهادك من اجل النجاح في الحياة
اختبار من اختبارات الرجولة في الاسلام. حركتك في الدين. خدمتك للناس ومشاركتك للناس في افراحها واحزانها. اختبار من اختبارات الرجولة في الاسلام نسأل الله سبحانه وتعالى اللهم بارك للعروسين وبارك عليهما واجمع بينهما في خير. اللهم بارك لشيخنا الكريم شيخنا الشيخ مصطفى
العدو يا رب الله يبارك له في ذريته آآ جميعا ويبارك في دعوته ويبارك في الحاضرين وآآ يعني بندعي كل واحد آآ يعني ايه ما اتجوزش يا جماعة ان ربنا يجوزه ويراضيه كده ويفرح قلبه وبندعي لكل واحد ما اتجوزش غير مرة واحدة بس. غلبان يا عيني قاعد ما اتجوزش غير مرة واحدة
واحدة بس ان ربنا يرضيه بمراته ويبارك له فيها ويعني يهنيه بها ويهنيه بها ويهنيها به سبحانك اللهم وبحمدك اشهد ان لا اله الا انت استغفرك واتوب اليك